《同吴兴公徐季重葛瑞五东山玩月限赋十韵》
清代·朱用纯

碧宇净若空，孤轮势欲脱。廓落四远顾，真能鉴毫末。

星河且尚稀，氛埃岂不豁。独念斯人心，幽忧莫能拨。

我随君子俦，把酒临□□。襟期共照耀，弥言天地阔。

狂笑石壁惊，清歌流泉遏。芜露霭已深，山鸟乍相聒。

志士会有役，嘉乐难再掇。且当醉千钟，讵云希旷达。

作者简介：（1627—1698）明末清初江南昆山人，字致一，号柏庐。明诸生。入清，隐居教读。治学确守程朱理学，所著《治家格言》，流传颇广。康熙间坚辞博学鸿儒之荐。另有《愧讷集》、《大学中庸讲义》。